Skerpioen - Wikipedia
Skerpioene stuur hierheen aan. Vir die ontbinde vervolgingsagentskap, sien Direktoraat van Spesiale Operasies.
Tydperk: Vroeë Siluur – tans 430–0 m. jaar gelede
Hottentotta tamulus van Indië.
Skerpioene is geleedpotige roofdiere van die biologiese orde Scorpiones in die klas Arachnida. Hulle het agt pote en word maklik uitgeken aan hul paar knypers en die smal, gesegmenteerde stert wat dikwels kenmerkend vooroor oor die rug gekrul is en in ’n giftige angel eindig. Skerpioene wissel in grootte van 9 mm (Typhlochactas mitchelli) tot 20 cm (Hadogenes troglodytes).
Die evolusiegeskiedenis van skerpioene strek terug na die Siluur, sowat 430 miljoen jaar gelede. Hulle het by ’n groot reeks omgewingstoestande aangepas en word nou op al die kontinente behalwe Antarktika aangetref. Daar is sowat 1 750 spesies wat beskryf is, met 13 lewende families wat tans erken word. Net 25 van hierdie spesies het sover bekend gif wat mense kan doodmaak.:1 Die taksonomie het veranderings ondergaan en sal na verwagting verder verander wanneer genetiese studies nuwe inligting voortbring.
Angel van ’n Arizona-skerpioen.
Die woord "skerpioen" het vermoedelik ontstaan uit die Latynse woord scorpius, wat weer van die Griekse woord σκορπίος, skorpíos afgelei is.
Skerpioene word op alle groot landmassas behalwe Antarktika aangetref. Hulle is in groot dele van die wêreld deur handel versprei.:249 Die grootste voorkoms van skerpioene in die Noordelike Halfrond is in die subtropiese streke tussen die breedtegrade 23°N en 38°N. Bo hierdie breedtegrade neem die voorkoms af; hulle kom nie verder noord as Kanada voor nie.:251
Hulle word in bome, grotte, sand en op die grond aangetref; sommige spesies kom in verskeie habitats voor, terwyl ander spesifieke nisse bewoon.
’n Skerpioen se morfologie:
1 = Kopborsstuk;
2 = Onderlyf;
3 = Stert;
4 = Kloue
5 = Pote;
6 = Monddele;
7 = Knypers;
8 = Beweegbare knyper;
9 = Vaste knyper;
10 = Angel;
11 = Telson (ná die anus).
Daar is 13 families en sowat 1 750 spesies skerpioene. Daar is ook 111 taksa uitgestorwe skerpioene.
Die volgende klassifikasie van oorlewende skerpioene is geskoei op dié van Soleglad & Fet (2003), wat die ouer, ongepubliseerde klassifikasie van Stockwell vervang het. Bykomende veranderings kom uit geskrifte van Soleglad et al. (2005).
Parvus Pseudochactida Soleglad et Fet, 2003
Superfamilie Pseudochactoidea Gromov, 1998
Parvus Buthida Soleglad et Fet, 2003
Superfamilie Buthoidea C.L. Koch, 1837
Familie Buthidae C.L. Koch, 1837 (dikstertskerpioene)
Familie Microcharmidae Lourenço, 1996
Parvus Chaerilida Soleglad et Fet, 2003
Superfamilie Chaeriloidea Pocock, 1893
Parvus Iurida Soleglad et Fet, 2003
Superfamilie Chactoidea Pocock, 1893
Superfamilie Iuroidea Thorell, 1876
Familie Caraboctonidae Kraepelin, 1905 (harige skerpioene)
Superfamilie Scorpionoidea Latreille, 1802
Familie Bothriuridae Simon, 1880
Familie Hemiscorpiidae Pocock, 1893 (rotsskerpioene, boomskerpioene)
Familie Scorpionidae Latreille, 1802 (bleekpootskerpioene)
↑ “Scorpion Facts And Information”. ScorpionWorlds. URL besoek op 19 Februarie 2015.
↑ Edward E. Ruppert, Richard S. Fox, Robert D. Barnes (2004). Invertebrate Zoology. Brooks/Cole. ISBN 978-81-315-0104-7. AS1-onderhoud: Veelvoudige name: authors list (link)
↑ František Kovařík (2009). “Illustrated catalog of scorpions, Part I”. (PDF) URL besoek op 22 Januarie 2011.
↑ 4,0 4,1 4,2 Gary A. Polis (1990). The Biology of Scorpions. Stanford University Press. ISBN 978-0-8047-1249-1.
↑ "Scorpion". Dictionary.com. Random House. URL besoek op 14 April 2010.
↑ σκορπιός, Henry George Liddell, Robert Scott, A Greek-English Lexicon, op Perseus.
↑ Gordon Ramel. “The Earthlife Web: The Scorpions”. The Earthlife Web. URL besoek op 2010-04-08.
↑ Jason A. Dunlop; David Penney; O. Erik Tetlie and Lyall I. Anderson (2008). “How many species of fossil arachnids are there”. Journal of Arachnology 36 (2): 262–272. doi:10.1636/CH07-89.1.
↑ Michael E. Soleglad and Victor Fet (2003). “High-level systematics and phylogeny of the extant scorpions (Scorpiones: Orthosterni)” (multiple parts). Euscorpius 11: 1–175. Besoek op 2008-06-13.
↑ Michael E. Soleglad; Victor Fet & F. Kovařík (2005). “The systematic position of the scorpion genera Heteroscorpion Birula, 1903 and Urodacus Peters, 1861 (Scorpiones: Scorpionoidea)”. Euscorpius 20: 1–38. Besoek op 2008-06-13.
↑ V. Fet and E. Soleglad (2005). “Contributions to scorpion systematics. I. On recent changes in high-level taxonomy.”. Euscorpius (31): 1–13. Besoek op 2010-04-07.
"Biolumunescence in scorpions"
Skerpioen se anatomie
Rehak, Ondrej. “Fotogalery – 36 spesies skerpioene”.
Wikimedia Commons het meer media in die kategorie Skerpioen.
Wikispecies het meer inligting verwant aan: Skerpioen
Ontsluit van "https://af.wikipedia.org/w/index.php?title=Skerpioen&oldid=1892553"
Die bladsy is laas op 17 Januarie 2019 om 21:42 bygewerk.